
2 Wathesalonike 2:7-8

Maana ile nguvu ya siri ya uasi imekwisha anza kufanya kazi; 

Je unajua kuwa kuna nguvu ya uovu isiyooneka inayopambana na wewe katika kila hatua ya maisha yako? Je unajua kuwa kuna nguvu imetumwa kuharibu maisha yako? Je unajua kuwa kuna nguvu zinazokuzuia usifanikiwe, kukuharibia mapito yako na kukusababishia mporomoko katika kila jambo unalolifanya? Kama utahitaji nikufungue macho yako na kuchukua hatua, unahitaji maarifa haya. Watu wengi wanafikiri wakiishi maisha ya uungwana bila kubughudhi watu au mamlaka basi watakuwa salama. Sio kweli.

Tatizo watu wengi hawajajua kuwa kuna nguvu ya siri ya uovu mkuu imeshaanza kufanyakazi duniani. Kazi ya nguvu ya uovu ni kubadili ukweli uonekane uongo na uongo kuwa ukweli; kuwasafisha watu waovu waonekane kuwa wema na watu wema kuonekana waovu; wala rushwa na wahalifu kuonekana waadilifu na waadilifu kuwa wakosaji; wachapakazi wataitwa wazembe na wazembe wataitwa wachapakazi na mambo mengine mengi. Nguvu ya uovu imeachiliwa na itaendelea kuachiliwa toka kuzimu kwa sababu ni majira yake. Dunia italazimishwa kuamini uongo na uchafu uonekane ni kama mambo ya kawaida. Kumbuka biblia takatifu inasema wakati wa majira haya wanaomwaga damu kwa mauaji wataonekana kama wanamtetea Mungu na watawala. Baadae nitaelezea maeneo yatakayokithirika kwa uovu mkuu.

Nguvu hii ya uovu kwa sehemu kubwa inatumia watu wenye mamlaka na wenye kutoa maamuzi na kutunga sheria zinazoeneza maovu. Watu wengi watafikiri ni watu wa wakawaida au viongozi wao wa kila siku, lakini ukweli ni kwamba ni roho za kuzimu yanayofanya kazi kuwatumia watu wenye mamlaka. Majira haya ndio yaliyotabiriwa kuwa yatatokea siku za mwisho, tatizo ni watu wa Mungu kutokufahamu majira na namna ya kumjua adui yao halisi na kumkabili ipasavyo. Kama wewe ni muumini wa Yesu Kristo, ujue kuwa wakati tulionao ni wakati hatari sana.  Kama hujamwamini mwokozi hakikisha unakaa sehemu salama. Acha dhambi na kutengeneza maisha yako na Mungu.

Kumbuka pia maandiko matakatifu yanasema chukizo la uharibifu litasimama, maana yake hata watu wazuri watageuzwa mioyo yao wafanye uovu na uharibifu bila kujua kama wanafanya kazi za shetani. Badala ya kupambana na adui yao halisi watageuka na kupambana na ndugu zao. Adui shetani atafurahi sana kuona tunapigana sisi kwa sisi badala ya kumpiga adui. Watumishi wengi wa Mungu bado wanatoa ahadi za maisha ya utajiri wa dunia kana kwamba tutakaa milele hapa duniani. Wengi tunaona wanaingia katika nyumba za ibada sio kwa ajili ya kumtafuta Mungu bali kupata utabiri utakaowafanya wapate maslahi ya kukusanya vitu vya duniani na kujenga himaya.

Lengo la kitabu hiki ni kuwaamsha watu wa Mungu na watu wa dunia hii, kwanza kumtambua adui wao kamili ili waache kupigana na vivuli. Tatizo kubwa hata watu wa Mungu hawajui majira tuliyonayo na badala yake wanapambana kama watu wadunia hii. Lengo lingine la kitabu hiki ni kuwaandaa watu wa Mungu na watumishi wa Mungu kujiandaa na kuwaandaa watu kuishi maisha matakatifu badala ya kuendelea kuwaahidi watu maisha bora hapa duniani bila kujali usafi wa maisha yao mbele za Muumba wao. Kuahidi mafanikio na utajiri hata kama wataishi maishi ya dhambi. Kupata utajiri na mafanikio ya kimungu sio kukusanya na kurundika mali za dunia, vinginevyo wachawi na wapiga ramli wangeitwa wamebarikiriwa kwa sababu ya kuwa na mali nyingi za duniani. Nakukaribisha msomaji ujifunze siri za kuishi na kushinda katika majira haya ya uovu mkuu.

Tunatumia neno uovu mkuu kwa sababu uovu ulikuwepo tangu alipoanguka Lusifa au shetani, ila tunasema uovu mkuu kwa sababu uovu huu utakuwa tofauti na uovu wa kawaida. Binadamu wa kawaida akiingiwa na roho ya uovu mkuu ataondolewa hata kiasi kidogo cha utu na ubinadamu. Ukiingiwa na uovu mkuu hutaona aibu au hofu ya kufanya ukatili dhidi ya binadamu mwenzako. 

Kwa kifupi wanadamu watakaovamiwa na uovu mkuu watamwaga damu hadharani na kufanya sherehe na kuona kuwa kufanya hivyo ni kumtolea Mungu ibada. Mambo tunayoyaona kwa sasa ni rasharasha ila makubwa yanakuja na wanadamu wanatakiwa kujiandaa kwa vita zaidi. Baadhi ya matendo ya uovu mkuu unaanza kuivamia dunia kwa nguvu.

Ili binadamu aweze kufanya uovu wowote kwa binadamu mwenzake lazima kwanza ajazwe roho ya chuki ya kumchukia binadamu mwenzake. Chuki itaanzia katika ngazi ya familia. Wanandoa watajazwa chuki na kushambuliana wao kwa wao bila kujua kuwa chuki zinasababishwa na roho ya shetani. Watoto watawainukia wazazi wao na kutaka kuwaua kwa sababu mbalimbali, kama vile kutaka urithi wa mali na mambo mengine. Leo sio jambo la ajabu kwa wanandugu hata watoto wa tumbo moja kutoana kafara kwa tamaa za mali za dunia. Watu watajikuta wanafanya vitendo vy ukatili bila kuwa na chembe ya hofu wala woga. 

Watakaoathirika zaidi na roho ya chuki na ukatili ni wale waliokabidhiwa mamlaka ya kufanya maamuzi au kusimamia haki kama vyombo vya usalama, mahakama, polisi pamoja na watawala wengine. Vyombo hivyo vitabadilishwa na adui shetani; kwanza watatunga sheria kandamizi kwa raia wao na kusimamia sheria hizo kwa mkono wa chuma bila kujali kama zinawaumiza na kuwatesa watu wao. Kwa mfano, utafiti wa Afrobarometer uliofanywa kati ya mwaka 2021 na 2023 katika nchi 39 barani Afrika unaonyesha kuwa baadhi ya majeshi ya polisi yanakabiliwa na masuala ya rushwa na uonevu wa raia. Kwa upande mwingine, ripoti za serikali na mashirika ya kimataifa mara nyingi huonyesha kuwa mauaji yanayofanywa na polisi na vyombo vya dola. 

Kumbuka huitaji kumchokoza mtu au mamlaka ili akuchukie bali chuki hii itamwagika kama vijito vya maji yanayotiririka toka mlimani kwenda mabondeni. Hivi karibuni nilikutana na kijana mmoja akanieleza masikitiko yake jinsi bosi wake anavyomchukia bila sababu. Alisema kila alivyojitahidi kufanya kazi zake kwa umakini na ufanisi ili kumridhisha bosi wake bado alipata malipo ya chuki, masimango na vitisho vya kutaka kufukuzwa kazi. 

Baadae nilimshauri asidhani kuwa anayemfanyia hayo ni bosi wake bali ni nguvu za giza zinazomfanya bosi wake awe na tabia hiyo. Nilimsaidia namna ya kupambana na roho iliyonyuma ya huyo bosi wake. Alipofuata maelekezo hayo hali yake ilibadilika na kurudisha kibali kilichoibiwa. Wengi wanapambana na adui kivuli badala ya kupambana na adui halisi. Hiyo hasira na chuki unaiona kwa mwenza wako au ndugu yako, sio yake bali kuna nguvu nyuma yake. Usihangaike na ndugu yako bali shughulika na roho iliyonyuma yake.

Matendo haya ya aibu na usodoma mkubwa ambao ni aibu hata kuyatamka ila shetani anataka dunia izoee na kuona kawaida. Watu wengi wanafikiri wataweza kuzima roho ya ufiraji, usagaji na ulawiti kwa kutoa matamko. Watu hawajiulizi kwa nini jumuia ya watu wa mapenzi ya jinsia moja na kubadili jinsia wamepata nguvu kubwa duniani pamoja na kuwa ni asilimia 3 tu ya watu wote duniani. Jibu ni moja tu, mapenzi ya jinsia moja na kubadili jinsia ni ajenda ya uovu mkuu na yanapewa nguvu toka kuzimu. 

Wanadamu wa kawaida hawezi kupambana na roho hii mpaka ahusishe nguvu za Mungu. Katika baadhi ya nchi, kama vile Marekani, Uingereza, na Kanada, kuna sheria kali zinazolinda haki za watu wa LGBTQ+ na zinatoa adhabu kwa wale wanaojihusisha na unyanyapaa au vitendo vya chuki dhidi ya watu wa LGBTQ+. Kwa mfano, vitendo vya chuki vinaweza kusababisha adhabu kama faini kubwa, kifungo gerezani, au hata rekodi ya jinai ambayo inaweza kuathiri maisha ya mtu kwa muda mrefu.

Taasisi nyingi katika nchi hizi zimeweka sera za kutovumilia unyanyapaa mahali pa kazi dhidi ya LGBTQ+, shuleni, na katika maeneo ya umma. Pia kuna suala la kubadili jinsia. Katika baadhi ya nchi, kuna ongezeko la uelewa na kukubalika kwa watu waliobadili jinsia, na sheria zinazolinda haki zao zimeimarishwa. Watu waliobadili jinsia wanapata fursa ya kufuata matibabu ya homoni na upasuaji ili kuoanisha mwonekano wao wa kimwili na utambulisho wao wa kijinsia.

Kumbuka lengo la uovu mkuu ni kumchukiza Mungu na kumchochea ili amwage ghadhabu yake duniani kama ilivyokuwa wakati wa Sodoma na Gomora. Katika kitabu cha Mathayo 24:15-35 yanaitwa chukizo la uharibifu. Roho hii ya usodoma ina malengo ya kuharibu kizazi cha Mungu duniani kwani watu wa mapenzi ya jinsia moja watakosa uwezo wa kuzaliana na kuharibu agizo la Mungu linalosema zaeni ukaongezeke na kuijaza dunia. Lengo lingine ni kuharibu asili ya Mungu ya kuanzisha ndoa na familia kwa kuingiza roho ya kuvunjika kwa ndoa na mifarakano katika ndoa.

